
Egyedi szoftver implementálása egy cég életébe: hatékonyságának vizsgálata

A mikro-, kis- és közép vállalkozások (KKV) eredményességének szempontjából egyre fontosabb a digitalizáció. Új eszközökkel, új eljárásokkal jobb eredményt lehet elérni.
Pályamunkám célja az volt, hogy megvizsgáljam a KKV szektor alkalmazottainak és cégvezetőinek digitalizációval való kapcsolatát és egy egyedi fejlesztésű szoftverrel bemutassam a digitalizáció elfogadottságát és hatékonyságát.
Ennek érdekében strukturált interjút készítettem, mértem az általam fejlesztett egyedi szoftver („Rögzítő” programcsomag) hatékonyságát, valamint kvantitatív felmérést is végeztem.
A cégvezetőkkel készült strukturált interjú kapcsán kimondható, hogy a cégek digitálazációs stratégiák vonatkozásában nagyon különbözőek, cégvezetők ismeretei változó mélységűek. A „Rögzítő” programcsomag szignifikánsan gyorsabb munkafolyamatot garantált az adatrögzítéskor. (54 sec vs. 107 sec, p<0,01). Online, önkitöltős kérdőívet töltettem ki, továbbá strukturált interjút vettem fel, illetve mértem az általam fejlesztett egyedi szoftver hatékonyságát is.
126 fő (65 férfi, 61 nő) töltötte ki a kérdőívet, 92% használ munkája során számítógépet és 45%-nak problémát okoz a használata. A problémát jelző kitöltők általában véve idősebb korosztályhoz tartoztak és alacsonyabb iskolai végzettséggel rendelkeztek.
A KKV-k esetében feltétlenül szükséges fejleszteni a munkavállalók digitális készségeit, különös tekintettel az idősebb és alacsonyabb iskolai végzettséggel rendelkező munkatársakra. Egyedi szoftverek implementálása támogatja bizonyos munkafolyamatok működését.



